cyanic-selkie/wikianc huggingface dataset:
Bilal İsmayılov
Elmi fəaliyyəti
Müəllimlik fəaliyyəti dövründə B.B.İsmayılov ən qabaqcıllar sırasında olmuş, dəfələrlə onun əməyi rəhbərlik və Respublika təşkilatları tərəfindən yüksək qiymətləndirilmişdir. Heç də təsədüfi deyil ki, Bilal müəllimin keçmiş tələbələrindən-yetirmələrindən bir çoxu nazirliklərdə və digər dövlət qurumlarında, orta məktəblərdə, hətta xarici ölkələrin Universitetlərində yüksək səviyyəli mütəxəssis kimi fəaliyyət göstərirlər. Professor Bilal İsmayılovun müəllimlik fəaliyyəti kimi elmi fəaliyyəti də diqqəti cəlb edir. Onun keçmiş tələbələri, magistrləri, aspirantları və dissertantları hal-hazırda Azərbaycan Respublikasının ali məktəblərində uğurla çalışırlar.
Ömrü boyu Bilal İsmayılov müəllimlikdən professorluğa qədər uzun bir yol qət etmiş və onun müəllimlik fəaliyyəti isə elmi fəaliyyəti ilə qırılmaz tellərlə bağlanmışdır.
1970-ci ildə keçmiş Leninqrad şəhərində namizədlik dissertasiyasını uğurla müdafiə edən B.B.İsmayılov 1973-cü ildən dosent, 1991-ci ildə isə professor elmi adını almış, indiyə qədər də Universitetdə professor kimi fəaliyyətini davam etdirir və 1984-cü ildən hal-hazıradək fransız dilinin fonetikası, qrammatikası və birinci kurslarda yazılı-şifahi nitq praktikası kafedrasının müdiri vəzifəsində çalışır. 1973-cü ildən 1984-cü ilə qədər olan müddətdə isə prof. B.B.İsmayılov o dövrdə Mərkəzi Komitə tərəfindən yaradılan və “rabfak” kimi tanınan hazırlıq şöbəsinə rəhbərlik edərək, orta məktəblər üçün xarici dil (ingilis, fransız və alman dilləri) mütəxəssislərini hazırlanması işində yaxından iştirak etmişdir. Mübalicəsiz demək olar ki, şöbəni bitirdikdən sonra ali məktəbə daxil olan həmin məzunların çox böyük əksəriyyəti Azərbaycanın rayonlarında xarici dilləri ən ucqar yerlərdə tədris etmişlər.
Professor B.B.İsmayılov işlədiyi dövrdə özünü tələbkar, yüksək intelektli, daim axtarışda olan, yorulmadan çalışan müəllim və alim kimi tanıtmış, üzərinə düşən hər bir vəzifəni öhdəsindən layiqincə gəlməyi bacarmışdır.
60-cı illərdə ilk məqalələrini çap etdirən Bilal İsmayılov fransız dili və onun tədrisi metodikasına aid 100-dən çox elmi işin müəllifidir. Onun orta məktəblər üçün müxtəlif proqramlar əsasında dərc etdirdiyi 6-cı, 7-ci, 8-ci və 9-cu sinif üçün doqquz adda dərslikləri uzun müddətdən bəri məktəblərdə tədris olunur. Onun tərtib etdiyi on adda ali məktəb proqramlarından Azərbaycan Respublikasının müxtəlif ali məktəblərində istifadə edilir.
Prof. Bilal İsmayılov ali məktəb tələbələri üçün də dərslik və dərs vəsaitləri yazmışdır və bunlardan bu gün də ali məktəb auditoriyalarında tələbələr yararlanırlar. Onun yazdığı “Fransız dilinin fonetikasına giriş”, “Phonétique française”, “Grammaire française. Syntaxe I” adlı əsərləri tələbələrin stolüstü kitabıdır.
Tələbələrimiz və tədqiqatçılarımız stolüstü kitab kimi prof. B.B.İsmayılovun “Fransız dilinin kommunikativ sintaksisi”, “Fransız dilinin aktual sintaksisi və onun tədrisi problemləri” kimi kitabları ilə bərabər onun müəllifi və redaktoru olduğu lüğətlərindən də lazımınca faydalanırlar. Göründüyü kimi, Bilal müəllimin elmi fəaliyyəti çox şaxəlidir. O, fransız dilinin leksikası, qrammatikası, fonetikası və tədris metodikası problemləri ilə yanaşı, leksikoqrafiya ilə də ciddi məşğul olmuş və Azərbaycanda fransız dilini öyrənmək istəyənlər üçün yüksək səviyyədə iş aparmışdır. Son illərdə Bilal müəlimin iştirakı və redaktəsi ilə buraxılan “Müasir Fransızca-Azərbaycanca lüğət” və “Fransızca-Azərbaycanca ikidilli əsas işlək sözlər lüğəti” elmi ictimaiyyət tərəfindən yüksək dərəcədə qiymətləndirilmişdir. Bundan başqa B.B.İsmayılovun redaktəsi ilə nəşr edilən “Qısa terminoloji lüğət” (müəllifləri M.Abdullayeva və A.Vəkilova) və “Fransızca-Azərbaycanca və Azərbaycanca-Fransızca lüğət”lər də (müəllifləri Ç.Babaxanova və M.Abdullayeva) işıq üzü görmüş və tələbələrin istifadəsinə verilmişdir.
Prof B.B.İsmayılov elmi məqalələri və məruzələri ilə Fransada, İranda, Avstriyada və bir sıra başqa ölkələrdə də elmi ictimaiyyət tanış olmuşdur. Prof. B.B.İsmayılov Avropa Şurası yanında “Dil siyasəti” adlı qurumunun “Müasir dillər” üzrə bölümünün Azərbaycanda təmsilçisidir və bu xətlə İspaniyada, Lüksemburqda, Avstriyada elmi konfranslarda iştirak etmiş və ölkəmizin apardığı dil siyasəti haqqında çıxışları olmuşdur. O, həm də Respublikamızda “Portfolio” dil proqramının hazırlanmasında yaxından iştirak etmiş və bu proqramın yazılmasında iştirak etməklə bərabər çapına və fransız dilində redaktəsinə də rəhbərlik etmişdir.
Prof. B.B.İsmayılov Azərbaycanda fransız dilinin ayrı-ayrı aspektlərinə dair yazılmış elmi və elmi-metodik işlərin redaktə olunması işində də yaxından iştirak edir. O ilk dəfə olaraq fransız dilində “Aşıq Ələsgər” kitabını fransızca redaktə etmiş və onu Avropada tanıtmağa cəhd etmişdir. B.B.İsmayılov eyni zamanda fransızcadan Azərbaycan dilinə tərcümə edilən əsərlərin elmi radaktəsi işi ilə də məşğul olmuşdur.
Prof. B.B.İsmayılovun elmi fəaliyyətinin əsas hissəsi fransız dilinin nəzəri sintaksisi ilə bağlıdır. Onun yazdığı və müvəfəqiyyətlə müdafiə etdiyi “Kommunikativ sintaksis problemləri (fransız dilinin sadə nəqli cümləsi materialı əsasında, Azərbaycan dili ilə müqayisədə)” adlı doktorluq dissertasiyası dilçilik elminin ən yeni və maraqlı sahələrindən biri olan kommu nikativ sintaksislə bağlıdır. Bu əsərdə irəli sürülən elmi müddəalar müəllifin bir sıra praktik işlərində də öz əksini tapmışdır. Bötüvlükdə, əsərdə yeni fikirlər və ideyalar çox saylı dilçilərin diqqətini özünə cəlb edir. Gürcüstanda çalışan romanist-dilçilərin B.B.İsmayılovun tədqiqatının nəticələrindən və metodlarından öz ölkələrində də istifadə edəcəklərini söyləməsi heç də təsadüfi deyildir. Göründüyü kimi, bu sahə təkcə Azərbaycan üçün deyil, qonşu respublikaların bəziləri üçün də yenidir və bu Respublikamız üçün bir hadisə hesab edilə bilər.
B.İsmayılov Azərbaycanda roman dilçiliyi üzrə doktorluq dissertasiyası müdafiə edən ilk mütəxəssisdir.
B.B.İsmayılov Universitetin bütün işlərində yaxından iştirak edir. O, həm fakültə, həm də Universitetin Elmi Şuralarının üzvü, fakültədə TEC-in fəal təşkilatçılarından biridir. Uzun müddət prof B.B.İsmayılov Universitetdə fəaliyyət göstərən “Müasir dilçiliyin problemləri” elmi seminarına, sonralar isə 2003-cü ilədək Universitetin Müdafiə Şurası nəzdindəki elmi seminara rəhbərlik etmişdir, hal-hazırda isə Elmi Şuranın elm və tədris komissiyalarının üzvüdür. Prof. B.B.İsmayılov Respublikamızda dərc edilən bir sıra elmi jurnalların, o cümlədən, “Dil və ədəbiyyat” (BDU), “Azərbaycanda Xarici Dillər”, “Elmi xəbərlər” (ADU), “Dil və ədəbiyyat” (ADU), “Le français en Azerbaïdjan” (“Azərbaycan fransız dili”) kimi jurnalların redaksiya heyətlərinin üzvüdür.
Prof. B.B.İsmayılov Universitetin Həmkarlar təşkilatına 1992-ci dən 2001-ci ilədək rəhbərlik etmiş və hal-hazırda həmin təşkilatın idarə heyətinin fəal üzvlərindən biridir. O, Azərbaycanda aparılan qurucüluq işlərində öndə olmağa səy göstərir, ölkə prezidentinin siyasi və iqtisadi kursunu müdafiə edir, dövlətçiliyimizin möhkəmləndirilməsi və qabaqcıl dünya ölkələrindən birinə çevrilməsi üçün əlində olan imkanlardan istifadə edir.
Dəlibəng
—  aləminin  dəstəsinin  fəsiləsinə aid bitki cinsi.
Haqqında
Dəlibəng - Qaragilə fəsiləsinə aid olan birillik bitkidir. Gövdəsinin uzunluğu 1 metrdir. Yarpaqları iri, yumurtavari formadadır. Meyvəsi tikanlı qutu formasında olub şara oxşayır, toxumu qara-qonur qəhvəyi rəngdə olub böyrəyə bənzəyir.
Dəlbəng başlı-başına buraxılmış, çürümüş torpaq və peyinlə zəngin olan torpaqda, bağça və bostanda bitir. Tərkibində atropin, hiostiamin skopalamin alkaloidləri vardır. Bitkinin bütün hissələri, xüsusilə meyvələri daha kəskin zəhərlidir. Körpə heyvanlar üçün təhlükəlidir. Üfunətli iyi olduğuna görə iri heyvanlar dəlibəngi nadir hallarda yeyir.
Azərbaycanda, demək olar ki, hər yerdə rast gəlinir. Yarpaqlarında 0.3-0.75 faiz zəhərli alkoloiəler:hiosiamin,skopolamin vardir.Eyni zamanda 0.15 faiz kökündə 0.12-0.27 faiz, toxumlarında isə 16- 25 faiz yağ, 0.22 faiz alkaloid vardır.
Toksikodinamikası
Dəlibəng, xanımotu və bat-batla zəhərlənmənin təsir mexanizmi, zəhərlənmənin əlamətləri çox oxşardır. Belə ki, bunların əsl təsir göstərən birləşmələri eyni tipli alkoloidlərdən (atropin, hiostiaminmərkəzi sinir sistemini (baş, uzunsov beyin) kəskin qıcıqlandırır. Bu maddələrin təsirindən baş beynin fəaliyyət koordinasiyası pozulur. Xüsusilə ürək və bağırsaqlarda qeyd olunan pozğunluqlar daha səciyyəvidir.
Zəhərlənmənin əlamətləri
Xəstələrdə ağız boşluğunun quruması, kəskin sinir oyanması, ürəyin tıqqıltılı vurğusu, bədən hərarətinin artması, şiddətli hirsli tutmalar, qıc əlamətləri, bəbəyin genişlənməsi, ümumi vəziyyətin pozulması, bağırsaqların peristaltikasının yavaşıması və timpaniyanın inkişafı kimi əlamətlər müşahidə olunur. Ölüm tənəffüs mərkəzinin iflicindən baş verir.
At gücü
At gücü (a. g.) — güc ölçü vahidi, 1 a.g. = 735,5 Vt.
Bir çox ölkələrdə “at gücü” anlayışı avtomobil və elektrik mühərriklərinin güclərinin təyin olunması üçün istifadə edilməkdədir. Belə ki, 100 atlıq avtomobil deyincə, 100 dənə atın çıxardığı güc şəklində başa düşülür.
At gücü adətən avtomobilləri tanıdarkən istifadə edilir, ancaq bu anlayışın təməli daha çox keçmişlə bağlıdır. At gücü, (ingiliscə tərcüməsi Horse Power və ya qısaca HP) anlayışını ilk dəfə 1782-ci ildə istifadə edən James Wattdır. Bu mühəndis ixtira etdiyi buxarlı maşınları satarkən müştəriyə maşının gücü haqqında məlumat verməli idi və o zamanlarda maşınlar çox inkişaf etməmiş olduğu üçün güc deyincə insanların ağlına atlar gəlməkdə idi. James Wattda bu yolu izlədi və gücün simvolu halına gələn atlarla və onların gücləri ilə maraqlanmağa başladı. Kömür mədənlərində yük daşıyan atları bir müddət müşahidə edən Vatt, ölçmələri nəticəsində bir atın 45 kiloqramlıq kömürü 1 saniyədə 1,11 metr uzağa daşıya bildiyini müşahidə etdi.
Beləliklə bir at = Ağırlıq x Yol = 50 kiloqram-Metrlik iş etmiş olurdu.
Hind okeanında zəlzələ və sunami (2004)
Hind okeanında zəlzələ və sunami — 26 dekabr 2004-cü ildə baş vermiş zəlzələ.
Zəlzələnin episentri Hind okeanında, Sumatra (İndoneziya) adasının şimal-şərq sahilləri yaxınlığında qeydə alındı. Zəlzələdən sonra yaranmış sunami İndoneziya, Şri-Lanka, Hindistan və Tayland sahillərinə qədər çatdı. Dalğaların hündürlüyü 15 metrdən çox idi. Maraqlıdır ki, zəlzələ Yeni Zelandiyanın Oklend adalarının qərb sahillərinə yaxın və Avstraliyanın Makkuori adasının şimal sahili yaxınlığında 8,1 bal gücündə qeydə alınmış zəlzələdən 3 gün sonra baş verdi. Bu hadisənin qeyri-adiliyi ondan ibarət idi ki, alimlərin müşahidələrinə əsasən, 8 bal və daha güclü zəlzələlər, orta hesabla, ildə bir dəfə baş verir. thumbnail|left|2004-cü ildə sunami Hind okeanında baş vermiş zəlzələ nəticəsində yerin təkindən ixrac olunmuş enerji, təxminən, 2 ekocoul oldu. Bu enerji Yer planetinin hər bir sakini üçün 150 litr su qaynadılması üçün kifayətdir. Zəlzələ bütün planetə təsir etdi və hətta Amerika Birləşmiş Ştatlarında belə 3 mm vertikal tərpənmələrlə qeyd edildi.
Zəlzələ və sunami arasında bir neçə saat fərq olmasına baxmayaraq, fəlakət tam gözlənilməz baş verdi. Hind okeanında sunaminin qeydə alınması sistemi və ən əsası, sahilboyu ərazilərdə yaşayan əhalinin ümumi xəbərdar edilməsi sistemi olmadığından, minlərlə insan fəlakət qarşısında aciz qaldı. Zəlzələ və onun nəticəsində baş vermiş sunami cənub-şərqi Asiyaya və xüsusilə, İndoneziya, Maldiv adaları, Myanma, Malayziya, Tayland və digər ölkələrə ciddi zərər vurdu. Sunami nəticəsində, təxminən, 225-300 minə qədər insan həlak oldu. Həlak olanların dəqiq sayı məlum deyil, çünki cəsədlərin bir hissəsi okean sularına qərq oldu.
3234-cü təpə döyüşü
3234-cü təpə döyüşü — Əfqanıstan müharibəsi zamanı 78 yanvar 1988-ci il tarixlərində, XL Qızıl Ordunun 345-ci qvardiya paraşütçü-desantçı alayına daxil olan 9-cu paraşütçü-desantçı bölüyü ilə mücahidin döyüşçüləri arasında, Əfqanıstanın Pəktiya vilayəti ərazisi daxilində yerləşən 3234 m hündüryülündəki təpədə (33.34806°N, 69.30278°W) gerçəkləşmiş döyüş.
Döyüş
Əməliyyat davam etdiyi müddət əsnasında XL Qızıl Ordunun komandirləri Qardəz ilə Xost şəhərləri arasında bütün yolu zərərsizləşdirmək istəyirdilər. Əhəmiyyətli nöqtələrdən biri 3244 m hündürlüyü ilə təyin edilmiş adsız bir təpə idi. Bu təpə polkovnik Valeri Vostrotinin rəhbərliyindəki 345-ci qvardiya paraşütçü-desantçı alayına daxil olan 9-cu paraşütçü-desantçı bölüyünə tapşırılmışdı. 39 nəfərlik bölük 7 yanvar 1988-ci il tarixində təpənin zirvəsinə enirlər. Onlara əməliyyat boyunca nəzərdə tutulmuş yolun təpənin ətəyindəki uzun bir qismini müşahidə etmək və onu nəzarət etmək üçün təpənin zirvəsinə yerləşmək, orada güclü bir nöqtə yaratmaq və konvoy üçün təhlükəsiz bir keçid təşkil etmək vəzifəsi verilir.
Təpənin zirvəsinə endikdən çox keçməmiş Əfqanıstanın coğrafi şərtlərinə hazır olmaq üçün təlim almış paraşütçü-desantçı qoşunlar öz mövqelərini tutmağa başlayırlar. Onlar öz mövqelərini möhkəmləndirdikdən dərhal sonra, saat 15:30 radələrində bir qrup mücahidin döyüşçüsünün hücumuna məruz qalırlar. Onlar ilk mərhələdə əllərində olan bütün silahlarla, o cümlədən sıçramayan silahlar və RPG raket buraxılış qurğularından atəş açdılar. Bir neçə yaylım atəşindən sonra Qızıl Ordu artilleriyası əks-hücum edir və bəzi mücahadin silahlarını susdura bilir. Atəşi 1-ci tağımın komandiri leytenant Viktor Qaqarin radio ilə yönləndirirdi.
Paraşütçü-desantçı qoşunlar yaxşı silahlanmış 200 və ya 400 mücahadin döyüşçüsünün birgə hərəkətli hücumuna qalırlar. Hücumlar iki istiqamətdən həyata keçirilirdi. Ehtimal edilir ki, bu hücumçular Pakistanda təlim almış döyüşçülər tərəfindən dəstəklənmişdilər. 9-cu paraşütçü-desantçı bölüyünün hərbçiləri döyüş əsnasında baş qərargahla rabitə saxlayırdılar. Onlar XL Qızıl Ordunun rəhbərliyinin artilleriya dəstəyi, silah-sursat, armaturlaşdırma və yaralılar üçün helikopterlə evakuasiya kimi köməklərindən faydalanırdılar.
Nəticə
Yanvarın 7-də, saat 15:30 radələrində gerçəkləşmiş birinci hücumdan sonra daha 11 hücum həyata keçirilmişdir. Döyüş zamanı 200 ilə 250 arası əfqan mücahid həlak olur. Ağır itkilər alan mücahadin döyüşçüləri yanvarın 8-də, alatoranlıq vaxtı geri çəkilirlər və 3234-cü təpəni sovet paraşütçü-desantçı qoşunlara buraxılar. Paraşütçü-desantçı bölükdən 6 nəfər həlak olmuş, 9-cu ağır olmaqla 28 nəfər yaralanır. Yorulmuş və silah-sursatı demək olar ki, sona çatmış sovet qoşunları təpənin nəzarətini saxladılar və konvoyun təpənin ətəyindəki yoldan təhlükəsiz şəkildə keçməsinə nail oldular.
Xəzər Universiteti Şərq dilləri və Din Araşdırmaları Departamenti
Yaranma tarixi
Xəzər Universitetinin Humanitar, Təhsil və Sosial elmlər fakültəsinin nəzdində olan Şərq Dilləri və Din Araşdırmaları Departamenti, Xəzər Universitetində uzun müddət fəaliyyət göstərən Şərqşünaslıq və İslam Araşdırmaları departamentinin əsası üzərində 2008-ci ildə qurulmuşdur.
Məqsəd
Departamentin hədəfi Yaxın və Orta Şərq, eləcə də Şimali və Şərqi Asiya xalqlarını dil, din, tarix, sənət, ədəbiyyat və mədəniyyətin digər aspektlərindən tədqiq və tədris etməkdir.
Müvafiq dillər sahəsində Departament Ərəb, Fars, Türk, İbri, Yapon, Çin, Koreya və Urdu dilləri kimi qeyri-Avropa dillərini əhatə edir. Qeyd olunan dillərdən Ərəb və Fars dilləri, hal-hazırda Sosial və Bəşəri Elmlər fakültəsinin tələbələrinə ikinci ixtisas fənni kimi, digər dillər isə seçmə fənn kimi tədris olunur. Departament həmçinin yuxarıda qeyd olunan dillərin vətənində doğulmuş və daha sonra dünya mədəniyyətinin mühim bir parçasına çevrilmiş Orta Şərq mənşəli Yəhudilik, Xristianlıq və İslamla yanaşı Buddizm, Konfüçianizm, Hinduizm, Jainizm, Şintoizm, Taoizm kimi Şimali və Şərqi Asiya dinlərini də tədqiq edir. Dini Araşdırmalar sahəsinin hədəflərindən biri də bu ənənəvi dinlərin tarixini tədqiq etməklə yanaşı onlardan da bəhrələnərək meydana çıxmış yeni dini hərəkatları, dini plüralizm, dinlərarası münasibətlər və dialoq, din və qloballaşma münasibətinin tədqiqi və tədrisidir. Departamentin təklif etdiyi fənnlərdən bəziləri bunlardır: Ərəb dili və Ədəbiyyatı, Fars dili və Ədəbiyyatı, Türk dili və Ədəbiyyatı, İbri dili, Yapon dili, Çin dili, Koreya dili, Urdu dili, Dinlər Tarixi, Din və Qloballaşma, Dinlərarası Münasibətlər, Din Fəlsəfəsi, Müqəddəs Kitabların Tədqiqi, Qur’an Araşdırmaları, İslam Tarixi, İslam mədəniyyəti, İslam fəlsəfəsi, İslam Hüququ, İslam Əxlaqı, Təsəvvüf (Sufizm) Departament, Universitetin müvafiq digər departament və mərkəzləri ilə əməkdaşlıq etməklə Orta Şərq, eləcə də Şimali və Şərqi Asiya Araşdırmalarına dair bakalavr səviyyəsində (graduate-level) sahə araşdırmaları həyata keçirir, eləcə də tələbələr və sahənin mütəxəssisləri üçün açıq mühazirə (public seminare) və seminarlar keçirir.
Fəaliyyəti
Departament eyni zamanda Dini Araşdırmalar və Şərq dilləri sahəsində müxtəlif yayınlar nəşr etməkdədir. Departamentin əsas hədəflərindən biri də Universitetdəki Tərcümə Araşdırmaları Mərkəzi ilə qarşılıqlı əməkdaşlıq edərək müxtəlif məqalə və kitabların xüsusilə Ərəb və Fars dillərindən Azərbaycan dilinə və əksinə tərcümə edilməsidir. Departament xaricdə (Türkiyə, İran, İraq, Yaponiya, ABŞ, AB ölkələri) Ph. D. təhsilini tamamlamış və elmi tədqiqatlar aparmış yerli və xarici, gənc və dinamik müəllim/professor heyəti ilə də Universitetin digər departamentləri arasında xüsusilə seçilir. Departament hal hazırda xaricdə çoxsaylı ali təhsil müəssisəsi ilə bağlanmış tələbə və müəllim mübadiləsi programları çərçivəsində təhsil və tədqiqat keyfiyyətini artırmaq üçün mühüm addımlar atmaqdadır.
Mənbə
Hamlet İsaxanlı. In Search of "Khazar". "Xəzər"in Sorağında. B поисках "Хазара". Xəzər Universiteti Nəşriyyatı. Khazar University Press, Baku, 2006.
Khazar University Catalog 2008–2009. Khazar University Press.
Hərbi qulluqçu
Hərbi qulluqçuya bir qayda olaraq hərbi rütbə verilir. Hərbi rütbə hərbi and qəbul edildikdən və xüsusi təhsil aldıqdan sonra verilir.
Erigeron altissimus
—  aləminin  dəstəsinin  fəsiləsinin  cinsinə aid bitki növü.
Bulbophyllum hamatipes
(Bulbophyllum hamatipes) —  fəsiləsinin  cinsinə aid bitki növü.
71 saylı Masallı kənd seçki dairəsi
Azərbaycan Respublikası 71 saylı Masallı kənd seçki dairəsi — Azərbaycan Respublikasında seçki dairəsi.
Hacı Mir Əhməd Mürtəzəvi
Hacı Mir Əhməd Hacı Seyid Mürtəza oğlu Mürtəzəvi (?-?) — İran Məşrutə hərəkatının üzvü.
Həyatı
Hacı Mir Əhməd Hacı Seyid Mürtəza oğlu Mürtəzəvi Təbriz şəhərində anadan olmuşdu. Atası sərraf idi. Hacı Mir Mənaf sərrafın qohumlarındandır. Müzəffərəddin şahın hakimiyyəti dönəmində Tehrana köçdü və dədə-baba sənətləri sərraflıqla məşğul olmağa başladı.
Hacı Mir Əhməd Mürtəzəvi birinci İran Milli məclisinə tacirlər tərəfindən vəkil seçildi.
Hacı Mir Əhməd Mürtəzəvi Məşrutə hərəkatının fəallarından idi.
Gözəl çayırçiçəyi
Gözəl çayırçiçəyi (Aster amellus) —  cinsinə aid bitki növü. Bu bitki Pireneydə və Alp dağlarından Karpatlara qədərki Avropa dağlarında yetişir. Avropadan kənarda Qərbi Asiyada (Türkiyə), Qafqazda, Sibirdə, Cənubi Asiyada (Uttarakhand, Hindistan) və Mərkəzi Asiyada (Qazaxıstan) rast gəlinir.
Aleksandrupolis
thumb|190px|Aleksandrupolisdə fənər Aleksandrupolis  — Yunanıstanın şimal-şərqində yerləşən şəhər. Aleksandrupolis — eyniadlı icmanın və Şərqi Makedoniya və Frakiya periferiyasının Evros periferiya vahidinin inzibati mərkəzidir. Əhalisi nəfərdir.
Şəhərdən 7 kilometr aralıqda Dimokritos beynəlxalq havalimanı yerləşir.
Cvaris Mama kilsəsi
Cvaris Mama kilsəsi – Tbilisinin Qədim şəhər hisəsində, Kote Abxazi küçəsi 41 ünvanında yerləşən Gürcü pravoslav kilsəsi.
Düzbucaqlı plana və kərpic günbəzə malik kiçik ölçülü məbəd, şərq-qərb oxu üzrə (9,25 × 13,15 m) yerləşir.
Tarixi
Bina, Tbilisinin ən qədim dini tikililərindən biri hesab edilir (Platon İoselianinin sözlərinə görə, kilsə Vaxtanq Qorqasalının sifarişi ilə V əsrdə inşa edilmiş biridir. Digər kilsələr isə Sioni, Ançisxati, Xaçın ucaldılması, Zemo Betlemi və Mixail Arxangel kilsələridir. Kilsə Yerusəlimdəki Müqəddəs Xaç gürcü monastırının kimayəsi altında inşa edilmişdir.
Cvaris Mama kilsəsi də, digər Tbilisi kilsələri kimi, dəfələrlə dağıntılara məruz qalmış, XIV əsrdə monqolların yürüşü, 1795-ci ildə Ağa Məhəmməd şah Qacarın Tbilisini ələ keçirməsi zamanı ciddi zədələnmişdir. Müasir kilsə binasının əsas elementləri 1825-ci ilə aiddir. Kilsənin interyerində XIX əsrə aid freskalar saxlanmışdır.
1921-ci ilə kimi kilsə Yerusəlim patriarxına tabe olmuşdur.
Xarici keçidlər
[http://sobory.ru/article/?object=32389 Тбилиси. Церковь Святого Креста. Джварис Мама, Мамаджвари]
Umudlu (Tərtər)
Umudlu — Azərbaycan Respublikasının Tərtər rayonunun inzibati ərazi vahidində kənd. Azərbaycan Respublikası Milli Məclisinin 13 oktyabr 1992-ci il tarixli, 327 saylı Qərarı ilə ləğv edilmiş Ağdərə rayonunun Umudlu kəndi Tərtər rayonunun inzibati tərkibinə verilmişdir. Kənd 1993-cü ildən Ermənistan Respublikası Silahlı Qüvvələrinin işğalı altındadır.
Tarixi
Umudlu kəndi əvvəllər Dağlıq Qarabağ Muxtar Vilayətində Ağdərə rayonu inzibati ərazisinə aid idi, lakin 1992-ci ildə Ağdərə rayonu ləğv edilərək ərazisi qonşu Ağdam, Tərtər və Kəlbəcər rayonları arasında bölüşdürüldü. Umudlu kəndi də Tərtər rayonuna birləşdirilən kəndlərdən biridir.
Düzgün çoxüzlülər
Düzgün çoxüzlülər
Hüseyn Təbrizi
Hüseyn Təbrizi, Əbu Möhsin Hüseyin ibn Nəsr Təbrizi — XI əsr şairi.
Dövrün Azərbaycan şairlərindən ərəb dilində gözəl şerlər yazan şair Hüseyn Təbrizi peşəkar "söz ustası" idi. Mənbələrdən məlum olur ki,o, doğma şəhərin olan Təbrizdə yaşayıb-yaratmışdır. Elə ona görə də şairin təbiət təsvirinə həsr olunmuş misraları doğma diyarın zəngin gözəlliklərini əks etdiridi. Sənətkarın yaratdığı poetik mənzərə təxəyyülün deyil, gərçək həyatıi müşahidələrin nəticəsidir. Azərbaycan təbiəti ilə bu bağlılıq Hüseyn Təbrizinin şerini xalq poetik sənətinin ən qiymətli nümunələrindən biri edir.
Zərif çayırçiçəyi
Zərif çayırçiçəyi (Aster atticus) - cinsinə aid bitki növü.
Bulbophyllum dichotomum
(Bulbophyllum dichotomum) —  fəsiləsinin  cinsinə aid bitki növü.
Arealı
Bulbophyllum dichotomum növü Yeni Qvineyadan Vanuatuya qədər yayılmışdır.
Bulbophyllum hamelinii
(Bulbophyllum hamelinii) —  fəsiləsinin  cinsinə aid bitki növü.
Adi gənəgərçək
—  aləminin  dəstəsinin  fəsiləsinin  cinsinə aid bitki növü.
Təsiri
Bütün növ heyvanlar onun toxumunu və ya jımıxını yedikdə zəhərlənir. Bəzi məlumatlara görə onun toxumunun ölüm dozası atlara 30-50 qram, qaramala 350-400 qram, donuzlara 60 qram, qoyunlara 30 qram, buzovlara 20 qram həcmindədir.
Bitkinin vətəni Afrika olaraq təyin edilir. Çünki hər iki yarımkürənin tropik və subtropik zonalarinda təbii şəkildə yaranmışdır. Əsas mədəniyyət mərkəzləri Hindistan, İran, Braziliya, Argentina, Afrika və Çin hesab olunur.
Toksikodinamikası
Risin mədə-bağırsağın sinir uclarını kəskin qıcıqlandır. Nəticədə reflektor təsiri ilə orqanizmin mühüm funksiyalarını pozur.
Zəhərlənmənin əlamətləri
Heyvanlar adi gənəgərçək bitkisini yedikdə 18-24 saatdan sonra onlarda zəhərlənmənin əlamətləri başlayır. Xəstələrdə şiddətli qastro-enterit, sancı, qanlı ishal, sonralar heyvanın getdikcə zəifləməsi, gicəllənməsi baş verir. Eyni zamanda ürək fəaliyyəti də zəifləyir. Risin eritrositləri aqlutinləşdirir. Nəticədə trombun əmələ gəlməsinə, qan sağıntısı və erroziyaya səbəb olur. Bədən hərarəti əvvəlcə 40-41 dərəcəyə qalxır, sonra normadan aşağı düşür. Eyni zamanda ümumi qıc halları da nəzərə çarpır.
Təbabətdə
Adi gənəgərçək yağı saçlara əvəzolunmaz xeyir verərək onlara çox yaxşı təsir göstəriir.
72 saylı Yardımlı-Masallı seçki dairəsi
Azərbaycan Respublikası 72 saylı Yardımlı-Masallı seçki dairəsi — Azərbaycan Respublikasında seçki dairəsi.
Nizami Əruzi
Əsərləri
Onun "Cahar məqalə" (Məcməün-nəvadir) əsərini Əli Abbasov fars dilindən azərbaycan dilinə tərcümə etmişdir. Həmin əsər Azərbaycan dilində 1994-cü ildə çapdan çıxmışdır.
Azərbaycan 2008 Yay Olimpiya Oyunlarında
Azərbaycan — 2008-ci ilin 8–24 avqust tarixlərində Çinin Pekin şəhərində baş tutan XXIX Yay Olimpiya Oyunlarında. Azərbaycan Milli Olimpiya Komandası olimpiadada 44 idmançı ilə 10 idman növündə təmsil olundu.
Azərbaycan Milli Olimpiya Komandası olimpiadanı 6 medalla (1 qızıl, 1 gümüş və 4 bürünc) başa vurdu. Komandanın heyətində cüdoçu Elnur Məmmədli final görüşündə qələbə qazanaraq olimpiadanın qalibi oldu. Yunan-roma güləşçisi Rövşən Bayramov olimpiadanın həlledici görüşündə məğlub olaraq gümüş medala sahib oldu. Cüdoçu Mövlud Mirəliyev, bojsçu Şahin İmranov həmçinin qadın güləşçi Mariya Stadnik və sərbəst güləşçi Xetaq Qazyumov isə olimpiadanı bürünc medalla başa vurdu.
XXIX Yay Olimpiya Oyunlarında 1 qızıl, 1 gümüş və 4 bürünc medala sahib olan Azərbaycan Milli Olimpiya Komandası medalların əyarına görə 40-cı pillədə, medalların sayına görə isə 35-ci pillədə qərarlaşdı.
Azərbaycan Prezidenti İlham Əliyevin 30 iyul 2008-ci il tarixli Sərəncamına əsasən XXIX Yay Olimpiya Oyunlarında medal qazanan Azərbaycan idmançıları və onların məşqçiləri üçün pul mükafatının müəyyən edildi. Sərəncama əsasən Olimpiya Oyunlarında qızıl medal qazanan idmançıya 400 min ₼ (onun məşqçisinə 200 min ₼), gümüş medal qazanan idmançıya 200 min ₼ (onun məşqçisinə 100 min ₼), bürünc medal qazanan idmançıya 100 min ₼ (onun məşqçisinə isə 50 min ₼) məbləğində pul mükafatı müəyyən edildi. Həmçinin olimpiadadan sonra 1 nəfər "Şöhrət" ordeni, 13 nəfər "Tərəqqi" medalı, 4 nəfər isə Azərbaycan Prezidentinin fəxri diplomu ilə təltif edildi.
Medalçıların siyahısı
Azərbaycan Milli Olimpiya Komandası XXIX Yay Olimpiya Oyunlarını 7 medalla (1 qızıl, 1 gümüş və 4 bürünc) başa vurdu.
İdman növləri üzrə medal sıralanması
Komandanın yolasalma mərasimi
2008-ci il iyulun 30-da XXIX Yay Olimpiya Oyunlarında mübarizə aparacaq Azərbaycan Milli Olimpiya Komandasının rəsmi yolasalma mərasimi baş tutdu. Azərbaycan Prezidentinin Administrasiyasında baş tutan mərasimə Azərbaycan Prezidenti İlham Əliyev, Azərbaycanın birinci xanımı Mehriban Əliyeva, gənclər və idman naziri Azad Rəhimov qatıldı.
Daha sonra gənclər və idman naziri Azad Rəhimov nitqlə çıxış elədi və Azərbaycanın son üç Olimpiya Oyunlarında qazandığı nəticələr barədə qısa məlumat verdi.
Ardınca isə Rəşad Əhmədov çıxış elədi və idmançılara yaradılan şəraitə görə Azərbaycan Milli Olimpiya Komitəsinin Prezidentinə minnətdarlığını bildirdi. Tədbirin sonunda isə 2004-cü il Afina Olimpiadasının qalibi, 2007-ci Dünya Çempionatının qızıl medalçısı yunan-roma güləşçisi Fərid Mansurov idmançılar adından olimpiya andının mətnini oxudu. Fərid Mansurov Azərbaycanın bayrağının qaldırılması, dövlət himnimizin səsləndirilməsi naminə sona qədər əzmlə mübarizə aparacağımıza and içdi. Sonda idmançılar Azərbaycanın dövlət bayrağını öpdülər.
Komandanın heyəti
thumb|345x345px|alt=|Azərbaycan Milli Olimpiya Komandası və onun bayraqdarı [[Fərid Mansurov XXIX Yay Olimpiya Oyunlarının açılış mərasimində]] Azərbaycan XXIX Yay Olimpiya Oyunlarında 10 idman növü üzrə 44 idmançı ilə təmsil olundu. Bu Azərbaycanın Olimpiya Oyunlarında idmançı sayının artım tempinin davamı idi — Azərbaycanı 1996-cı il Atlanta Olimpiadasında 23 idmançı, 2000-ci il Sidney Olimpiadasında 31 idmançı, 2004-cü il Afina Olimpiadasında isə 37 idmançı təmsil eləmişdi. Komandanın heyətində 37 idmançıdan 14 nəfəri qadın idi. Bundan əvvəl Azərbaycanı 1996-cı il olimpiadasında üç qadın, 2000 və 2004-cü illər olimpiadalarında isə altı qadın idmançı təmsil edirdi.
Komandanın heyətində 44 idmançıdan 35 nəfəri Olimpiya Oyunlarının debütantı idi. Olimpiada təcrübəsi olan 9 idmançıdan 2 nəfəri isə bundan əvvəl turnirdə medallara da sahib olmuşdu — Olimpiadanın qalibləri Zemfira Meftahətdinova (atıcılıq) və Fərid Mansurov (yunan-roma güləşi).
Komandanın ən yaşı üzvü 45 yaşlı stend atıcısı Zemfira Meftahətdinova, ən gənc üzvü isə 18 yaşlı üzgüçü Oksana Hətəmxanova idi.
Prezidentin Çin səfəri
thumb|320x320px|alt=|[[Azərbaycan Prezidenti İlham Əliyev Azərbaycan nümayəndə heyətinin üzvləri ilə görüşən zaman]] Azərbaycan Prezidenti İlham Əliyev XXIX Yay Olimpiya Oyunlarını açılış mərasiminə qatılmaq üçün avqustun 7-də Çinə rəsmi səfərə yollandı.
Avqustun 9-da Azərbaycan Prezidenti İlham Əliyev Olimpiya Kəndində Azərbaycan Milli Olimpiya Komandasının üzvləri ilə görüşdü. Sonra Prezident İlham Əliyev gənclər və idman naziri Azad Rəhimovun və nümayəndə heyətinin şef-demisionu İlham Mədətovun müşayiəti ilə Azərbaycan idmançılarının qaldıqları binaya gəldi, onlar üçün yaradılmış şəraitlə tanış oldu.
Daha sonra Prezident İlham Əliyev nümayəndə heyətimizin yaşadığı binanın qarşısında həyətdə idmançılarımız və onların məşqçiləri söhbət etdi.
Avqustun 10-da isə Azərbaycan Prezidenti İlham Əliyev "Azərbaycan günü" mərasiminə qatıldı və nitqlə çıxış elədi.
30x30px Ağır atletika
XXIX Yay Olimpiya Oyunlarında ağır atletlərin turnirləri 8–20 avqustda baş tutdu. Azərbaycanı bu idman növü üzrə beş atlet təmsil elədi.
Avqustun 11-də −62 Kq. turnirində çıxış edən Sərdar Həsənov mübarizə apardı. Birdən qaldırma turnirində Sərdar Həsənov birinci cəhdində 128 kiloqramlıq ştanq sifariş versə də, onun öhdəsindən gələ bilmədi. Sərdar Həsənovun növbəti cəhdidə uğursuz oldu. Üçüncü cəhdində isə Sərdar Həsənov 128 kiloqramlıq ştanqın öhdəsindən gələ bildi və birdən qaldırma mərhələsini 128-lıq nəticə ilə başa vurdu. Təkanla qaldırma turnirində isə Sərdar Həsənov birinci cəhdində 152 kiloqramlıq ştanq sifariş versə də, onun öhdəsindən gələ bilmədi. Sərdar Həsənovun növbəti cəhdidə uğursuz oldu. Üçüncü cəhdində Sərdar Həsənov mütləq ştanqı qaldırmalı idi. Amma Sərdar Həsənovun bu cəhdidə uğursuz oldu və o, təkanla qaldırma mərhələsini nəticəsiz başa vurdu. Bununla belə 2016-cı ilin iyulunda Sərdar Həsənovun qanında dopinq tapıldığına görə onun nəticələri ləğv edildi.
Avqustun 12-də −69 Kq. turnirində çıxış edən Əfqan Bayramov və Turan Mirzəyev mübarizə apardı. Əfqan Bayramov birdən qaldırma turnirində birinci cəhdində 137 kiloqramlıq ştanqın öhdəsindən gəldi. Növbəti cəhdində 142 kiloqramlıq ştanqı qaldırmağı bacaran Əfqan Bayramov üçüncü cəhdində 145 kiloqramlıq ştanqın öhdəsindən gəldi və turniri 145-lıq nəticə ilə başa vurdu. Təkanla qaldırma turnirində isə Əfqan Bayramov birinci cəhdində 175 kiloqramlıq ştanqın öhdəsindən gəldi. Növbəti cəhdində Əfqan Bayramov 187 kiloqramlıq ştanq sifariş versə də, onun öhdəsindən gələ bilmədi. Əfqan Bayramov əgər sonuncu cəhdində 187 kiloqramlıq ştanqa qaldırmağı bacarsaydı, olimpiadanı medalla başa vuracaqdı. Amma Əfqan Bayramov üçüncü cəhində də 187 kiloqramlıq ştanqın öhdəsindən gələ bilmədi və mərhələni 175-lıq nəticə ilə başa vurdu. Ümumi nəticədə isə Əfqan Bayramov olimpiadanı 320 (145+175) nəticə ilə altıncı pillədə başa vurdu.
Həmin turnirdə çıxış edən digər Azərbaycan ağır atleti Turan Mirzəyev isə birdən qaldırma mərhələsində birinci cəhdində 142 kiloqramlıq ştanqın öhdəsindən gəldi. Növbəti cəhdində 146 kiloqramlıq ştanqı qaldırmağı bacaran Turan Mirzəyev üçüncü cəhdində 149 kiloqramlıq ştanqın öhdəsindən gələ bilmədi və turniri 146-lıq nəticə ilə başa vurdu. Təkanla qaldırma turnirində isə Turan Mirzəyev birinci cəhdində 181 kiloqramlıq ştanqın öhdəsindən gəldi. Növbəti cəhdində Turan Mirzəyev 183 kiloqramlıq ştanq sifariş versə də, onun öhdəsindən gələ bilmədi. Turan Mirzəyev əgər sonuncu cəhdində 187 kiloqramlıq ştanqa qaldırmağı bacarsaydı, olimpiadanı medalla başa vuracaqdı. Amma Turan Mirzəyev üçüncü cəhində 187 kiloqramlıq ştanqın öhdəsindən gələ bilmədi və mərhələni 181-lıq nəticə ilə başa vurdu. Ümumi nəticədə isə Turan Mirzəyev olimpiadanı 327 (146+181) nəticə ilə altıncı pillədə başa vurdu.
Avqustun 15-də 85 Kq. turnirində çıxış edən İntiqam Zairov mübarizə apardı. İntiqam Zairov birdən qaldırma turnirində birinci cəhdində 160 kiloqramlıq ştanqın öhdəsindən gəldi. İntiqam Zairov növbəti cəhdində 166 kiloqramlıq ştanqı qaldırmağı bacarmasa da, üçüncü cəhdində onun öhdəsindən gəldi və turniri 166-lıq nəticə ilə başa vurdu. Təkanla qaldırma turnirində isə İntiqam Zairov birinci cəhdində 195 kiloqramlıq ştanqın öhdəsindən gəldi. Növbəti cəhdində İntiqam Zairov 199 kiloqramlıq ştanq sifariş versə də, onun öhdəsindən gələ bilmədi. İntiqam Zairov üçüncü cəhində də 199 kiloqramlıq ştanqın öhdəsindən gələ bilmədi və mərhələni 195-lıq nəticə ilə başa vurdu. Ümumi nəticədə isə İntiqam Zairov olimpiadanı 361 (166+195) nəticə ilə altıncı pillədə başa vurdu.
Avqustun 17-də 94 Kq. turnirində çıxış edən Nizami Paşayev mübarizə apardı. Dünya və Avropa Çempionatlarının qalibi olan Nizami Paşayev Azərbaycan yığmasının əsas medal ümidi idi. Nizami Paşayev birdən qaldırma mərhələsində birinci cəhdində 180 kiloqramlıq ştanq sifariş versə də, onun öhdəsindən gələ bilmədi. Növbəti cəhdidə uğursuz olan Nizami Paşayev üçüncü cəhdində 181 kiloqramlıq ştanq sifariş verdi. Həmin ştanqı qaldırmağı bacaran Nizami Paşayev birdən qaldırma mərhələsini 181-lıq nəticə ilə başa vurdu. Təkanla qaldırma turnirində isə Nizami Paşayev birinci cəhdində 215 kiloqramlıq ştanqın öhdəsindən gələ bilmədi. Növbəti cəhdidə uğursuz olan Nizami Paşayev sonuncu cəhdində onu qaldırmağı bacardı və təkanla qaldırma turnirini 215-lıq nəticə ilə başa vurdu. Ümumi nəticədə isə Nizami Paşayev 396 (181+215) nəticə göstərdi və olimpiadanı beşinci pillədə başa vurdu.
Olimpiada da beş idmançı ilə mübarizə aparan ağır atletlərdən ibarət Azərbaycan yığması həm turniri medalsız başa vurdu, həm də Azərbaycanın Olimpiya Oyunları tarixində birinci dəfə dopinq qalmaqalına səbəb oldular.
30x30px Atçılıq
XXIX Yay Olimpiya Oyunlarında atçılıq idman növü üzrə turnirlər 8–22 avqustda baş tutdu. Azərbaycanı bu idman növü üzrə 20 yaşlı Camal Rəhimov təmsil elədi. Azərbaycan Olimpiya Oyunları tarixində birinci dəfə bu idman növü üzrə təmsil olunurdu. Olimpiya Oyunlarından əvvəl Camal Rəhimova Fransadan qiyməti 1 milyon 970 min avro məbləğində olan Ionesco De Brecca ləqəbli at alınmışdı. Atın ödənişini SOCAR eləmişdi. Bu hadisə Azərbaycanda birmənalı qarşılanmamışdı.
Camal Rəhimov olimpiada da avqustun 15-də mübarizə apardı. Təsnifat mərhələsinin birinci raundunda Ionesco De Brecca ləqəbli atla Camal Rəhimov mərhələni cəmi bir cərimə balı ilə başa vurdu. Nəticədə Camal Rəhimov raundu 77 çapar sırasında 14-cü pillədə başa vuraraq növbəti mərhələyə vəsiqə qazandı. Avqustun 17-də isə təsnifat mərhələsinin növbəti raundu baş tutdu. Həmin raundda Camal Rəhimovun atı büdrədi və nəticədə Camal Rəhimov atından yıxılaraq turnirdə mübarizəsini başa vurdu.
30x30px Atıcılıq
thumb|275x275px|[[Zemfira Meftahətdinova]] XXIX Yay Olimpiya Oyunlarında atıcılıq idman növü üzrə turnirlər 8–18 avqustda baş tutdu. Azərbaycanı bu idman növü üzrə Zemfira Meftahətdinova təmsil elədi. Zemfira Meftahətdinova 2 dəfə Dünya, 5 dəfə Avropa Çempionatlarının, həmçinin 2000-ci il Sidney Olimpiadasının qızıl, 2004-cü il Afina Olimpiadasının isə bürünc medallarına sahib olan titullu idmançı idi.
Tatar çayırçiçəyi
Tatar çayırçiçəyi (Aster tataricus) — cinsinə aid bitki növü.
Azərbaycan 2008 Yay Olimpiya Oyunlarında
30x30px Atıcılıq
Qadınların stend atıcılığı turnirində çıxış edən Zemfira Meftahətdinova avqustun 14-də mübarizə apardı. Üçüncü dəfə olimpiadalarda mübarizə aparan Zemfira Meftahətdinova turnirin favoriti hesab olunmurdu. Zemfira Meftahətdinovanın son üç il ərzində heç bir uğura imza ata bilməməsi, həm də artıq 45 yaşının olması amili, onun nəticələrinin zəif olacağına işarə idi. Təsifat mərhələsi Zemfira Meftahətdinova üçün uğursuz nəticələndi. Birinci cəhdində 22 bal toplayan Meftahətdinova, növbəti cəhində də 22 bal topladı. Sonuncu cəhdində isə cəmi 20 bal toplayan Zemfira Meftahətdinova ümumi nəticədə 64 bal topladı və təsnifat mərhələsini 15-ci pillədə başa vurdu.
Keçən olimpiada da atıcılıq idman növü üzrə 2 idmançı ilə təmsil olunan və 2 medala sahib olan Azərbaycan yığması bu səfər bir idmançı ilə təmsil olundu və turniri medalsız başa vurdu.
30x30px Bədii gimnastika
XXIX Yay Olimpiya Oyunlarında bədii gimnastların idman növü üzrə turnirlər 20–22 avqustda baş tutdu. Azərbaycanı bu idman növü üzrə fərdi turnirdə Aliyə Qarayeva və Dinarə Gimatova, qrup turnirində isə Alina Trepina, Anastasiya Prasolova , Anna Bitiyeva , Dina Qorina , Valeriya Yeqay və Vəfa Hüseynovadan ibarət qrup təmsil elədi. Aliyə Qarayeva 2007-ci il Avropa Çempionatının qalibi idi. Dinarə Gimatova isə 2007-ci il Dünya Çempionatının bürünc medalçısı idi.
Avqustun 22-də təsnifat mərhələsinin son günü idi. Dinarə Gimatova əvvəl gürzlərlə turnirdə çıxış elədi və 16.600 balla turniri doqquzuncu pillədə başa vurdu. Lentlə turnirdə də Dinarə Gimatova uğurlu çıxış elədi və 16.875 balla beşinci pillədə qərarlaşdı. Aliyə Qarayeva isə gürzlərlə turnirdə 17.625 balla beşinci, lentlər turnirdə isə 16.850 balla yeddinci pillənin sahibi oldu. Bununla da ümumi nəticədə Aliyə Qarayeva təsnifat mərhələsini 69.200 balla 24 idmançı sırasında yeddinci pillədə başa vurdu və olimpiadanın final mərhələsinə vəsiqə qazandı. Bununla da Aliyə Qarayeva olimpiadalarda final mərhələsinə vəsiqə qazanan birinci azərbaycalı gimnast oldu. Dinarə Gimatova isə ümumi nəticədə 66.525 balla 11-ci pillənin sahibi oldu. Təsnifat mərhələsinin birinci günündə uğursuz çıxış edən Dinarə Gimatovanın final mərhələsinə vəsiqə qazanmasına cəmi 0.300 bal çatmadı.
Avqustun 23-də isə olimpiadanın final mərhələsi baş tutdu. Aliyə Qarayeva əvvəl iplə turnirdə çıxış elədi. Nəticədə Aliyə Qarayeva 17.750 balla turniri altıncı pillədə başa vurdu. Bu təsnifat mərhələsinin nəticəsindən zəif idi. Daha sonra Aliyə Qarayeva halqa ilə turnirdə mübarizə apardı və 18.075 balla dördüncü pillənin sahibi oldu. Gürzlərlə turnirdə isə Aliyə Qarayeva 17.225 balla altıncı pillədə qərarlaşdı. Sonda Aliyə Qarayeva lentlə turnirdə çıxış elədi. Bu turnirdə uğursuz çıxış edən Aliyə Qarayeva 16.625 balla turniri 8-ci pillədə başa vurdu. Ümumi nəticədə isə Aliyə Qarayeva 69.675 balla olimpiadanı altıncı pillədə başa vurdu.
Avqustun 21-də həm də qrup turnirində çıxış edən Alina Trepina, Anastasiya Prasolova, Anna Bitiyeva, Dina Qorina, Valeriya Yeqay və Vəfa Hüseynovada ibarət qrup mübarizə apardı. Beş iplə turnirdə Azərbaycan qrupu 15.575 balla 8-ci pillədə qərarlaşdı. Avqustun 22-də isə qrup 3 halqa/2 gürzlə turnirdə mübarizə apardı. Nəticədə Azərbaycan gimnastları turniri 15.875 balla 7-ci pillədə başa vurdu. Ümumi nəticədə isə Azərbaycan qrupu 31.450 balla 12 qrup sırasında 8-ci pillədə qərarlaşdı və Olimpiya Oyunlarının final mərhələsinə vəsiqə qazandı.
Avqustun 23-də baş tutan final mərhələsində qrup əvvəl beş iplə turnirdə mübarizə apardı. Nəticədə Azərbaycan gimnastları 16.075 balla turniri altıncı pillədə başa vurdu. 3 halqa/2 gürzlə turnirdə isə Azərbaycan qrupu 15.500 balla turniri yeddinci pillədə başa vurdu. Ümumi nəticədə isə Alina Trepina, Anastasiya Prasolova, Anna Bitiyeva, Dina Qorina, Valeriya Yeqay və Vəfa Hüseynovada ibarət qrup Olimpiya Oyunlarında 31.575 balla yeddinci pillənin sahibi oldu.
30x30px Boks
XXIX Yay Olimpiya Oyunlarında bu idman növü üzrə turnirlər 8–24 avqustda baş tutdu. Azərbaycanı bu idman növü üzrə cəmi 2 nəfər — Samir Məmmədov və Şahin İmranov təmsil elədi. Bu Afina Olimpiadasında doqquz idmançı ilə təmsil edilən Azərbaycan yığmasının ciddi uğursuzluq idi. Samir Məmmədov 2007-ci il Dünya Çempionatının bürünc medalçısı, Şahin İmranov isə 2002 və 2006-cı illərin Avropa Çempionatlatının finalçısı idi.
thumb|299x299px|Olimpiya Oyunlarının bürünc medalına sahib olan [[Şahin İmranov]] Komandanın üzvlərindən Şahin İmranov fevralda İtaliyada baş tutan turnirdə ciddi zədə aldı. Onun qolunun vətərinin 75 faizi qopdu. Həmin zədə sonradan ona Olimpiya Oyunlarında ciddi maneə törətdi. Şahin İmranov 2022-ci ildə müsahibəsində bu zədə barədə bunları demişdi: "Olimpiadaya qədər həmin qolla zərbədən istifadə etmədim. Gənclər və İdman Nazirliyi tərəfindən mənim üçün tibb personlaları ayrılmışdı. Olimpiada da mübarizə aparmağın mənası yox idi. İstənilən rəqib üçün mən "hədiyyə" idim. Olimpiadaya qədər ancaq yüngül məşqlərdə oldum".
−51 Kq. turnirində çıxış edən Samir Məmmədov avqustun 12-də olimpiadanın 1/16 final mərhələsində Mərakeş nümayəndəsi Abdeillah Nhaila ilə üz-üzə gəldi. Həmin görüşdə Samir Məmmədov rəqibi üzərində 20:4 hesabı ilə inamlı qələbə qazandı və turnirin 1/8 final mərhələsinə adladı. Bu mərhələdə isə onun rəqibi son Dünya Çempionatının finalçısı Tailand nümayəndəsi Somyit Yonqyohor oldu. Həmin görüşdə Samir Məmmədov rəqibinə 2:10 hesabı ilə məğlub oldu və olimpiadanı doqquzuncu pillədə başa vurdu.
Komandanın digər üzvü Şahin İmranov isə −57 Kq. turnirində mübarizə apardı. Avqustun 11-də baş tutan təsnifat mərhələsində Şahin İmranovun rəqibi Qazaxıstan nümayəndəsi Qalib Cəfərov idi. Qalib Cəfərov 2004-cü ildə Dünya Çempionatının qalibi olmuşdu. Gərgin idman mübarizəsi şəraitində baş tutan görüşdə Şahin İmranov rəqibinə 10:5 hesabı ilə qalib gəldi və olimpiadanın 1/8 final mərhələsinə adladı. Bu mərhələdə onun rəqibi Gürcüstan nümayəndəsi Nixoloz İzoriya oldu. Nixoloz İzoriya da dörd il əvvəl Avropa Çempionatının finalçısı olan təcrübəli idmançı idi. Avqustun 15-də baş tutan görüşdə də Şahin İmranov inamlı mübarizə apardı və rəqibi üzərində 18:10 hesabı ilə qalib gəldi. Nəticədə Şahin İmranov olimpiadanın 1/4 final mərhələsinə adladı. Bu mərhələdə isə onun rəqibi Kuba nümayəndəsi İdel Toririente oldu. Avqustun 18-də baş tutan görüş gərgin idman mübarizəsi şəraitində baş tutdu. Nəticədə Şahin İmranov rəqibi üzərində 16:14 hesabı ilə qələbə qazandı və olimpiadanın yarım-final mərhələsinə adladı. Finala gedən yolda isə onun rəqibi beş ay əvvəl məğlub olduğu Fransa nümayəndəsi Kedafi Celqir oldu. Görüşün birinci hissəsindən sonra Şahin İmranov qaşından zədə aldı. Nəticədə görüşü idarə edən referilər görüşün dayandırılması barədə qərar qəbul elədi. Kedafi Celqir final görüşünə vəsiqə qazandı, Şahin İmranov isə XXIX Yay Olimpiya Oyunlarının bürünc medalına sahib oldu.
Keçən olimpiada da bu idman növü üzrə 9 idmançı ilə təmsil olunan və 2 medala sahib olan Azərbaycan yığması bu səfər 2 idmançı ilə təmsil olundu və turniri bir medalla başa vurdu.
30x30px Cüdo
XXIX Yay Olimpiya Oyunlarında bu idman növü üzrə turnirlər 8–15 avqustda baş tutdu. Azərbaycanı bu idman növü üzrə altı cüdoçu təmsil elədi. Cüdo üzrə Azərbaycan yığmasının heyətinə Avropa Çempionatının qalibi Elnur Məmmədli, Dünya Çempionatının bürünc medalçısı Mehman Əzizov, Avropa Çempionatlarının finalçıları Elxan Məmmədov və Mövlud Mirəliyev, son Avropa Çempionatının bürünc medalçısı Kifayət Qasımova, həmçinin Ramil Qasımov cəlb edildi.
Kişilərin −66 Kq. turnirində çıxış edən Ramil Qasımov avqustun 10-da mübarizə apardı. Ramil Qasımovun olimpiadanın 1/16 final mərhələsində rəqibi Rusiya nümayəndəsi Alim Qadanov oldu. Gərgin idman mübarizəsi şəraitində baş tutan görüşdə Ramil Qasımov rəqibinə məğlub oldu. Rəqibi final görüşünə vəsiqə qazanmadığına görə Ramil Qasımov təsəlliverici qrupda da çıxış eləmədi və olimpiadanı mübarizəsini başa vurdu.
thumb|305x305px|[[Azərbaycan Olimpiya Oyunlarında|Azərbaycanın Olimpiya Oyunları tarixində qızıl medala sahib olan birinci və yeganə cüdoçu Elnur Məmmədli]] Kişilərin −73 Kq. turnirində Azərbaycanı Elnur Məmmədli təmsil elədi. Avqustun 11-də mübarizə aparan Elnur Məmmədli son Dünya Çempionatının finalçısı, həm də 2006-cı il Avropa Çempionatının qalibi idi. Elnur Məmmədli olimpiadanın 1/16 final mərhələsində Belçika nümayəndəsi Di Van Tiçelt ilə üz-üzə gəldi. Din Van Tiçelt apreldə Lissabon şəhərində (Portuqaliya) baş tutan Avropa Çempionatının qalibi idi. Bu görüşdə Elnur Məmmədli rəqibi üzərində ipponla qələbə qazandı və olimpiadanın 1/8 final mərhələsinə adladı. Bu mərhələdə onun rəqibi Belarus cüdoçusu Konstantin Semenov oldu. Gərgin idman mübarizəsi şəraitində baş tutan görüşün birinci dəqiqəsinin tamamında referilər həm Məmmədli, həm də Semenova şido cərimə balı verdi. Görüşün 1:30-cu dəqiqəsində isə Elnur Məmmədli rəqibi üzərində ipponla qələbə qazandı və olimpiadanın 1/4 final mərhələsinə adladı. Bu mərhələdə onun rəqibi Asiya Çempionatının qalibi Şimali Koreya nümayəndəsi Kim Çol-Su oldu. Görüşün 1:30-cu dəqiqəsində Elnur Məmmədli rəqibini osaehomi fəndinə saldı. Nəticədə Elnur Məmmədli rəqibi üzərində vaxtından əvvəl təmiz qələbə qazandı və olimpiadanın yarı-final mərhələsinə adladı. Finala gedən yolda isə onun rəqibi son Asiya Çempionatının qalibi İran cüdoçusu Əli Malumat oldu. Görüşün 2:00-ci dəqiqəsində Elnur Məmmədli rəqibi üzərində ipponla qələbə qazandı və Olimpiya Oyunlarının final görüşünə vəsiqə qazandı. Həlledici görüşdə onun rəqibi son Dünya Çempionatının qalibi Cənubi Koreya nümayəndəsi Van Ki-Çun oldu. Elnur Məmmədli həmin rəqibinə 2007-ci ilin sentyabrında Rio-de-Janeyro şəhərində (Braziliya) Dünya Çempionatının final görüşündə məğlub olmuşdu. Bu səfər isə final görüşü cəmi bir neçə davam elədi. Elnur Məmmədli final görüşünün 12-ci saniyəsində rəqibi üzərində ipponla qələbə qazandı və XXIX Yay Olimpiya Oyunlarının qızıl medalına sahib oldu. Elnur Məmmədli Olimpiya Oyunları tarixində beş görüşün hamısında vaxtından əvvəl qələbə qazanan birinci cüdoçu oldu. Elnur Məmmədli həm də Azərbaycanın Olimpiya Oyunları tarixində qızıl medal qazanan birinci cüdoçu oldu. Təltifetmə mərasimi zamanı Elnur Məmmədliyə qızıl medalı Azərbaycan Prezidenti İlham Əliyev təqdim elədi.
Həmin gün həm də qadınların −57 Kq. turnirində çıxış edən Kifayət Qasımova mübarizə apardı. Kifayət Qasımova apreldə Lissabon şəhərində (Portuqaliya) baş tutan Avropa Çempionatının bürünc medalçısı idi. Kifayət Qasımova olimpiadanın 1/8 final mərhələsində Yaponiya nümayəndəsi Ayo Sato ilə üz-üzə gəldi. Həmin görüşdə Kifayət Qasımova rəqibinə məğlub oldu. Rəqibi final görüşünə vəsiqə qazanmadığına görə Kifayət Qasımova təsəlliverici qrupda da çıxış eləmədi və olimpiadanı mübarizəsini başa vurdu.